Қос қалада кәсіпорындар мен ұйымдардың жұмысы уақытша тоқтатылады
"Қос қалада кәсіпорындар мен ұйымдардың жұмысы уақытша тоқтатылады" | "https://abai.kz/post/108788"
TITLE: Қос қалада кәсіпорындар мен ұйымдардың жұмысы уақытша тоқтатылады
URL: https://abai.kz/post/108788
META: "Қос қалада кәсіпорындар мен ұйымдардың жұмысы уақытша тоқтатылады" | "https://abai.kz/post/108788"
DATE: 28.03.2020
AUTHOR(s): Abai.kz
TOTAL WORDS: 102
TEXT: Нұр-Сұлтан мен Алматы қалаларында 30 наурыз бен 5 сәуір аралығында кәсіпорындар мен ұйымдардың жұмысы уақытша тоқтатылады,- деп хабарлайды primeminister.kz. Бұл туралы Үкімет басшысының төрағалығымен өткен ҚР Президенті жанындағы Төтенше жағдай режимін қамтамасыз ету жөніндегі мемлекеттік комиссияның селекторлық отырысында айтылды. - Мемлекеттік комиссия коронавирустық инфекцияның таралуын шектеу мақсатында Нұр-Сұлтан және Алматы қалаларында биылғы 30 наурыз бен 5 сәуір аралығында орталық мемлекеттік органдар, әкімдіктер, құқық қорғау органдары, денсаулық сақтау ұйымдары, БАҚ, азық-түлік дүкендері, дәріханалар мен тіршілікті қамтамасыз ету ұйымдарын қоспағанда, меншік түріне қарамастан барлық кәсіпорындар мен ұйымдардың жұмысын уақытша тоқтату туралы шешімді бекітті ,- делінген хабарламада. Толық тізім қалалардың әкімдіктерімен келісе отырып анықталады. Abai.kz
